User:Raprasadh

ரஞ்ஜன் அருண் பிரசாத் இலங்கையில் பிரசித்த பெற்ற ஊடகவியலாளராக பணியாற்றி வரும் இவர், 1987ஆம் ஆண்டு ஜனவரி மாதம் 10ஆம் திகதி இரத்தினபுரி - இறக்குவானை - சூரியகந்த பகுதியில் பிறந்தார். தந்தை எம்.ரஞ்ஜன் மற்றும் தாய் எஸ்.கமலாஷினி. இறக்குவானையில் தனது ஆரம்ப கல்வியை தொடர்ந்த இவர், 2005ஆம் ஆண்டு தனியார் காப்புறுதி நிறுவனமொன்றின் ஊடாக தனது தொழில் துறைக்குள் பிரவேசிக்கின்றார். குறித்த காலப் பகுதியில் இவர் உலக வங்கியிலும் பிரத்தியேக பணிகளில் ஈடுபட்டிருந்தார். அதனைத் தொடர்ந்து 2007ஆம் ஆண்டு மே மாதம் 30ஆம் திகதி ஊடகத்துறைக்குள் பிரவேசிக்கின்றார். இலங்கையில் அப்போது ஆரம்பிக்கப்பட்ட வெற்றி எவ்.எம் ஊடாக தனது ஊடக பிரவேசத்தை பெற்ற இவர், அந்த நிறுவனத்தில் மூன்று வருடங்கள் பணியாற்றியிருந்தார். அதன்பின்னர் அததெரண சிங்கள ஊடக நிறுவனத்தில் பணியாற்றிய பின்னர், இலங்கையின் முன்னணி ஊடக நிறுவனமாக செயற்பட்டு வரும் கெப்பிட்டல் மகாராஜா நிறுவனத்தின் சக்தி வானொலிக்கு 2010ஆம் ஆண்டு பிரவேசிக்கின்றார். சக்தி வானொலியிலிருந்து சக்தி தொலைக்காட்சிக்கு மாற்றப்பட்டு தொலைக்காட்சிக்குள் பிரவேசிக்கின்றார். அதனைத் தொடர்ந்து செய்தி வாசிப்பாளராக தன்னை மாற்றிக் கொண்டு, செய்தி அறிக்கையிடலிலும் தனது சிறப்பு தேர்ச்சியை காண்பித்தார். சக்தி தொலைக்காட்சியில் பணியாற்றிய காலப் பகுதியில் இந்திய - இலங்கை மீனப் பிரச்சினை தொடர்பில் ஆவணத் தொகுப்பொன்றையும் பதிவு செய்ய இவர் முன்னின்று செயற்பட்டார். இந்திய எல்லைப் பகுதிக்கு சென்று இந்திய மீனவர்களின் அத்துமீறி பிரவேசத்தை முழுமையாக காணொளி மூலம் பதிவு செய்து, ஆவணத் தொகுப்பை வெளியிட்டிருந்தார். இந்த ஆவணத் தொகுப்பினால் இந்திய இலங்கை மீனவர்களுக்கு இடையிலான பேச்சுவார்த்தையில் பாரிய மாற்றமும் ஏற்பட்டிருந்தது. இந்த ஆவணத் தொகுப்பிற்காக 2015ஆம் ஆண்டு சிறந்த புலனாய்வு ஆவணத் தொகுப்பாளருக்கான விருதை வழங்கி, இலங்கை அரசாங்கம் அவரை கௌரவித்திருந்தது. அதனைத் தொடர்ந்து சக்தி தொலைக்காட்சியிலிருந்து விலகி பல ஊடக நிறுவனங்களிலும் கடமையாற்றியிருந்தார்.